Kinezët dhe industria e verës në Kaliforni
Një fakt pak i njohur është se disa prej kinezëve që mbetën nga ethet e arit, ndihmuan në ngritjen e themeleve të industrisë së famshme të verës në Kaliforni
Kërkimet e mëdha për ar në Kaliforni në mesin e viteve 1800, sollën në bregun perëndimor amerikan shumë njerëz që kërkonin të pasuroheshin. Mes tyre kishte njerëz nga Kina. Pas asaj periudhe, të njohur si Ethet e Arit, shumë kinezë qëndruan për punë që nuk kërkonin kualifikime, si ndërtimi i hekurudhave. Një fakt më pak i njohur është se disa prej tyre ndihmuan në ngritjen e themeleve të industrisë së famshme të verës në Kaliforni. Thellë në një shpellë ku ruhet dhe maturohet vera, ndodhet një e kaluar e harruar me të cilën njihen ata që vijnë në Kantinën Buena Vista në distriktin Sonoma. thotë Tom Blackwood në Kantinën Buena Vista. Janë duart e punëtorëve me pagë të ulët nga Kina ata që ndihmuan në ndërtimin e industrisë së verës në Sonoma, në kohën kur ishte ende në fillimet e saj. Imazhet e këtyre punëtorëve kinezë në muret e Kantinës Buena Vista janë kujtesë e rëndësisë së tyre. thotë Blackwood. Punëtorët kinezë krijuan këto shpella më shumë se 150 vjet më parë. Ato që kanë mbetur janë këto shenja. Gurët e nxjerr nga këto shpella u përdorën për të ndërtuar objektet e prodhimit të verës në atë kohë. Kjo është një nga dy ndërtesat origjinale që kanë mbetur. thotë eksperti Jack Ding. Historitë e tyre, kanë kaluar përmes gojëdhënave tek banorët vendas. Historianët ishin në dijeni të ekzistencës së tyre, por çfarë ndodhi me ta më vonë është e paqartë. thotë historiani George McKale. Imigrantët kinezë në atë kohë përjetuan një ndenjë të dhunshme anti-kineze, bojkote dhe në vitin 1882, Aktin për Përjashtimin e Kinezëve, një ligj që kufizonte imigracionin e tyre në Shtetet e Bashkuara. thotë Jack Ding. thotë David Katz, i komisionit të binjakëzimit me qytetin Penglai. Për të nderuar këta punëtorë të panjohur, Sonoma-Penglai, komisioni i qytetit të binjakëzuar në Kinë, po grumbullon fonde për të ndërtuar një pavion kinez në qytetin e Sonomës. Zoti Ding thotë se kjo do të jetë gjithashtu pjesë e historisë për kinezët e rinj që janë këtu: . Pra përpjekjet e atyre që ndihmuan në ndërtimin e industrisë së verës këtu nuk do të harrohen kurrë.